ഖാബിറത്ത് കാഫിഡിപ്പെ

നൈജീരിയൻ ചലച്ചിത്ര നടിയും സംവിധായികയും നിർമ്മാതാവുമാണ് ഖാബിറത്ത് കാഫിഡിപ്പെ. തുണ്ടെ കേലാനി നിർമ്മിച്ച് സംവിധാനം ചെയ്ത 1999 ലെ നൈജീരിയൻ ചലച്ചിത്രമായ സാവറോയിഡ് എന്ന ചിത്രത്തിലെ കഥാപാത്രമായ “അരപരേഗംഗൻ” എന്നാണ് അവർ അറിയപ്പെടുന്നത്.
 ആദ്യകാലജീവിതം 
ജൂലൈ 29 നാണ് കാഫിഡിപ്പെ ജനിച്ചത്. അവർ തെക്കുപടിഞ്ഞാറൻ നൈജീരിയയിലെ ഓഗൺ സ്റ്റേറ്റിന്റെ തലസ്ഥാനമായ അബിയോകുട്ടയിലെ ഇകെറെകു സ്വദേശിയാണ്. അബൊകുട്ട ഗ്രാമർ സ്കൂളിൽ ചേരുകയും അവിടെ ഒലാബിസി ഒനബാൻജോ സർവകലാശാലയിൽ ചേരുന്നതിന് മുമ്പ് വെസ്റ്റ് ആഫ്രിക്ക സ്കൂൾ സർട്ടിഫിക്കറ്റ് നേടുകയും ചെയ്തു. അവിടെ മാസ് കമ്മ്യൂണിക്കേഷനിൽ ബിരുദം നേടി.
 കരിയർ 
കാഫിഡിപ്പെയുടെ ആദ്യ ചലച്ചിത്രം ദി വൈറ്റ് ഹാൻഡ്‌കെർചീഫ് എന്ന ഹ്രസ്വചിത്രമാണ്. ബയോ അഡെബോവാലെയുടെ ആദ്യ നോവലായ ദി വിർജിന്റെ ചലച്ചിത്രാവിഷ്കാരം ആയ ഈ ചിത്രം തുണ്ടെ കേലാനി നിർമ്മിക്കുകയും സംവിധാനം ചെയ്യുകയും ചെയ്തുവെങ്കിലും കുൻ‌ലെ അഫോളയൻ, പീറ്റർ ഫാറ്റോമിലോള, കോല ഒയേവോ, യെമി ഷോഡിമു എന്നിവരഭിനയിച്ച 1999-ലെ നൈജീരിയൻ ചിത്രം സാവോറോയിഡിൽ അഭിനയിച്ചപ്പോൾ മാത്രമാണ് അവർ ശ്രദ്ധേയയായത്.പിന്നീട് 2004-ലെ നൈജീരിയൻ ചലച്ചിത്രമായ ദി കാമ്പസ് ക്വീൻ, 2006-ൽ സോള അസെഡെക്കോ, ബ്യൂട്ടിഫുൾ നുബിയ എന്നിവരഭിനയിക്കുകയും ടുണ്ടെ കേലാനി സംവിധാനം ചെയ്യുകയും മെയിൻഫ്രെയിം ഫിലിംസ് ആന്റ് ടെലിവിഷൻ പ്രൊഡക്ഷൻസ് നിർമ്മിക്കുകയും ചെയ്ത ദി നാരോ പാത്ത് എന്നിവയിലും അഭിനയിച്ചു. 2006 ലെ നൈജീരിയൻ ചലച്ചിത്രമായ ഇവാലേവയിലെ പ്രധാന കഥാപാത്രത്തിന് ആഫ്രിക്ക മൂവി അക്കാദമിയുടെ മികച്ച നടിക്കുള്ള അവാർഡുകൾ നേടി.തുണ്ടെ കേലാനി നിർമ്മിച്ച് സംവിധാനം ചെയ്ത 2014 ലെ നൈജീരിയൻ നാടക ചിത്രമായ ഡാസ്ലിംഗ് മിറേജിൽ കുൻലെ അഫോളയൻ, ബിംബോ മാനുവൽ, യോമി ഫാഷ് ലാൻസോ, തായ്‌വോ അജയ് ലൈസെറ്റ് എന്നിവരോടൊപ്പം അവർ അഭിനയിച്ചു. ലാഗോസ് സ്റ്റേറ്റിലെ ഇകെജയിലെ ഒപെബിയിലെ ആർ & എ ഹോട്ടലിൽ പ്രദർശിപ്പിച്ച ബിന്റു എന്ന ചിത്രം അവർ നിർമ്മിച്ചു.

ഫിലിമോഗ്രാഫി
 Title  Written  Year  ദി വൈറ്റ് ഹാൻഡ്‌കെർചീഫ്  തുണ്ടെ കേലാനി  1999  സാവോറൈഡ്  തുണ്ടെ കേലാനി  1999  ദി കാമ്പസ് ക്വീൻ  തുണ്ടെ കേലാനി  2004  ദി നാരോ പാത്ത്  തുണ്ടെ കേലാനി  2006  ഇവാലേവ ആയിഷയും ഖാബിറത്ത് കാഫിഡിപ്പും  2006  ഡാസ്ലിംഗ് മിറേജ്  തുണ്ടെ കേലാനി  2014 ബിന്റു  ഖാബിറത്ത് കാഫിഡിപ്പെ 2015  

അവലംബം

വർഗ്ഗം:നൈജീരിയൻ ചലച്ചിത്രനടികൾ